A BIZOTTSÁG 1006/2005/EK RENDELETE
(2005. június 30.)
a rizs behozatali rendszere tekintetében az 1785/2003/EK tanácsi rendelettől való eltérésről és a basmati rizs behozatalára alkalmazandó átmeneti egyedi szabályok megállapításáról szóló 1549/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1) és különösen annak 10. cikke (2) bekezdésére és 11. cikke (4) bekezdésére,
tekintettel az Európai Közösség és az Amerikai Egyesült Államok között a barnarizsre alkalmazott vámok kiszámítási módszeréről szóló, levélváltás formájában létrejött megállapodás megkötéséről szóló, 2005. június 21-i 2005/476/EK tanácsi határozatra (2) és különösen annak 2. cikkére,
mivel:
(1)
A 2005/476/EK határozat az 1006 20 KN-kód alá tartozó barnarizs Közösségbe történő behozatalára alkalmazandó vám kiszámítására különleges szabályokat állapít meg a 2005. március 1. és 2006. június 30. közötti időszakra. Ezért az 1006 20 KN-kód alá tartozó barnarizs behozatalára alkalmazandó vámok tekintetében meg kell hozni a szükséges intézkedéseket az előírt átmeneti időszakra.
(2)
A 2005/476/EK határozat ezenkívül 2006. június 30-ig meghosszabbítja azt a leghosszabb időszakot, amelynek során a Bizottság - az 1785/2003/EK rendelet 11. cikkének (2) bekezdését módosító rendelet kihirdetéséig - az 1785/2003/EK rendelet rendelkezéseitől eltérve elfogadhatja a rizs behozatali rendszerére vonatkozó intézkedéseket.
(3)
Annak elkerülésére, hogy a 2005/476/EK rendeletben meghatározott rendszer működését visszaélésszerű behozataliengedély-kérelmek zavarják meg, a barnarizs behozatalára vonatkozó behozatali engedélyekhez kapcsolódó vámbiztosíték kellően magas szinten kell rögzíteni. E célból a gabonafélék és a rizs behozatali és kiviteli engedélyei rendszerének alkalmazására vonatkozó különös részletes szabályok megállapításáról szóló, 2003. július 28-i 1342/2003/EK bizottsági rendelet (3) 12. cikkének a) pontjától el kell térni.
(4)
Tekintettel arra, hogy a 2005/476/EK határozattal jóváhagyott megállapodást 2005. március 1-jétől kell alkalmazni, ugyanettől az időponttól kezdve kell előírni a barnarizs behozatalára alkalmazandó vámokról szóló jelenlegi rendelet rendelkezéseinek és a vonatkozó módosításoknak a hántolt rizsre és a basmati rizsre történő alkalmazását
(5)
Ezért az 1549/2004/EK bizottsági rendeletet (4) ennek megfelelően módosítani kell.
(6)
Az ebben a rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1549/2004/EK rendelet a következőképpen módosul:
a)
Az 1. cikk helyébe a következő szöveg lép:
„1. cikk
(1) Az 1785/2003/EK rendelet 11. cikkének (2) bekezdésétől eltérve, az 1006 20 KN-kód alá tartozó barnarizs esetében a behozatali vámot a Bizottság az érintett referenciaidőszak végét követő 10 napon belül a következők szerint határozza meg:
a)
30 euró/tonna a következő esetek bármelyikében:
-
ha megállapítást nyer, hogy a közelmúltban véget ért gazdasági év során importált barnarizs mennyisége több mint 15 %-kal elmarad a 3. cikk első albekezdésében megállapított éves referenciamennyiségtől,
-
ha megállapítást nyer, hogy a gazdasági év első hat hónapja során importált barnarizs mennyisége több mint 15 %-kal elmarad a 3. cikk második albekezdésében megállapított éves referenciamennyiségtől;
b)
42,5 euró/tonna a következő esetek bármelyikében:
-
ha megállapítást nyer, hogy a közelmúltban véget ért gazdasági év során importált barnarizs mennyisége nem marad el több mint 15 %-kal a 3. cikk első albekezdésében megállapított éves referenciamennyiségtől, de azt nem is haladja meg több mint 15 %-kal,
-
ha megállapítást nyer, hogy a gazdasági év első hat hónapja során importált barnarizs mennyisége nem marad el több mint 15 %-kal a 3. cikk második albekezdésében megállapított részleges referenciamennyiségtől, de azt nem is haladja meg több mint 15 %-kal;
c)
65 euró/tonna a következő esetek valamelyikében:
-
ha megállapítást nyer, hogy a közelmúltban véget ért gazdasági év során importált barnarizs mennyisége több mint 15 %-kal meghaladja a 3. cikk első albekezdésében megállapított éves referenciamennyiséget,
-
ha megállapítást nyer, hogy a gazdasági év első hat hónapja során importált barnarizs mennyisége több mint 15 %-kal meghaladja a 3. cikk második albekezdésében megállapított részleges referenciamennyiséget.
A Bizottság csak abban az esetben rögzíti az alkalmazandó vámot, ha az e bekezdés alkalmazásában elvégzett számítások annak módosításához vezetnek. Amíg nem kerül rögzítésre új alkalmazandó vám, a korábban rögzített vámot kell alkalmazni.
(2) Az (1) bekezdés szerinti importált mennyiségek kiszámításánál figyelembe veszik azokat a mennyiségeket, amelyekre az 1785/2003/EK rendelet 10. cikke (1) bekezdésének első albekezdésével összhangban, a megfelelő referenciaidőszak során bocsátottak ki az 1006 20 KN-kód alá tartozó barnarizsre vonatkozó behozatali engedélyeket, az e rendelet 4. cikkében említett basmati rizsre vonatkozó behozatali engedélyek kivételével.
(3) Az éves referenciamennyiség a 2004/2005-ös gazdasági évre 431 678 tonnában kerül megállapításra. Ez a mennyiség évente 6 000 tonnával növekszik a 2005/2006-os, a 2006/2007-es és a 2007/2008-as gazdasági évben.
A részleges referenciamennyiség az egyes gazdasági évek esetében az első albekezdésben meghatározott éves referenciamennyiség felének felel meg.”
b)
A szöveg következő 1a. cikkel egészül ki:
„1a. cikk
A Bizottság 1342/2003/EK rendeletének 12. cikkétől eltérve, a barnarizs behozatali engedélyeihez kapcsolódó vámbiztosíték 30 euró/tonna.”
c)
A szöveg a következő 1b. cikkel egészül ki:
„1b. cikk
Az 1785/2003/EK rendelet 11. cikkének (2) bekezdésétől eltérve, az 1006 30 KN-kód alá tartozó hántolt rizsre alkalmazandó behozatali vám 175 euró/tonna.”
d)
A szöveg a következő 1c. cikkel egészül ki:
„1c. cikk
Az 1785/2003/EK rendelet 11. cikkének (2) bekezdésétől eltérve az 1006 20 17 és 1006 20 98 KN-kód alá tartozó, az e rendelet I. mellékletében meghatározott basmati rizs fajtái nulla vámtétel mellett importálhatók.
Az első albekezdés alkalmazása esetén a 2-8. cikkekben megállapított rendelkezéseket kell alkalmazni.”
e)
A 9. cikk második albekezdését el kell hagyni.
f)
A 10. cikkben „az ezen rendelet 1. cikkének (1) bekezdésében említett behozatali vámok szolgálnak” szövegrész helyébe „a barnarizsre az ezen rendelet 1. cikkének megfelelően meghatározott behozatali vám vagy adott esetben az 1b. cikkben említett hántolt rizsre alkalmazandó behozatali vám szolgál” szövegrész lép.
g)
A 11. cikkben a 2005. június 30. időpont helyébe a 2006. június 30. időpont lép
h)
Az I. melléklet címe helyébe a következő szöveg lép:
2. cikk
Az 1. cikk a) pontjának alkalmazásában a vámok megállapítására az e rendelet kihirdetését követő 3 napon belül kerül sor.
3. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Az 1. cikk a), c), d), f) és h) pontját 2005. március 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 30-án.